User:Sreerajkv185

ആണ്ടിയൂട്ട്

സ്ഫുരൻമകുടപത്ര കുണ്ഡല വിഭൂഷിതം ചമ്പക-

സ്രജാകലിതകന്ധരം കരയുഗീന ശക്തിം പവിം

ദധാനമഥവാ കടീകലിതവാമഹസ്തേഷ്ടദം

ഗുഹം ഘുസൃണഭാസുരം സമരതു പീതവാസോവസം

അർത്ഥം:- ശോഭിച്ചിരിക്കുന്ന മകുടങ്ങളെകൊണ്ടും പത്രകുണ്ഡലങളെകൊണ്ടും ഭൂഷിതനും, ചമ്പകമാലകൊണ്ട് അലങ്കരിക്കപെട്ടിരിക്കുന്ന കഴുത്തോടുകൂടിയവനും രണ്ടു കൈകളെകൊണ്ട് വേലും വജ്രവും ധരിക്കുന്നവനും സിന്ദൂരവർണം പോലെ ശോഭിക്കുന്നവനും മഞ്ഞപ്പട്ടുടുത്തവനുമായ സുബ്രഹ്മണ്യനെ ധ്യാനിക്കുന്നു

ആദ്യത്തെ ആണ്ടിവേഷധാരി കൈലാസനാഥൻ പരമശിവൻ ആണെന്നാണ് പറയപ്പെടുന്നത്

ഗുരുപദം ജ്ഞാനാഗ്നിയെ പ്രതിനിധീകരിക്കുന്നതുകൊണ്ട് ലോകഗുരുവായവന്‍ അഥവാ പിതാവിനും ഗുരുവായവന്‍, ഓംകാരത്തിന് മഹാദേവനായ പിതാവിന് വ്യാഖ്യാനം പറഞ്ഞതുകൊണ്ടും ലോകഗുരുസ്ഥാനം ലഭിച്ചവൻ ദേവസേനാധിപതിയായി എല്ലാ ഉത്തമരേയും കാത്തുരക്ഷിക്കുന്നവന്‍.

ചതുര്‍വേദങ്ങള്‍, ഉപവേദങ്ങള്‍, വേദാംഗങ്ങള്‍ എന്നിവയ്ക്ക് അധിപൻ,ഗ്രഹങ്ങള്‍, നക്ഷത്രങ്ങള്‍, പന്ത്രണ്ട് രാശികള്‍ എന്നിവയെ തന്നിലൊതുക്കി രാശിയുടെ പിതാവാണെന്ന് അറിയപ്പെടുന്ന ശ്രീ മുരുകൻ ഒരിക്കൽ സ്വന്തം പിതാവിന്റെ പേരിൽ രാശി വെക്കാനിടയായി.ബ്രഹ്മദേവന്റെ പാപ പ്രവൃത്തിയിൽ കോപാകുലനായ പരമശിവൻ ബ്രഹ്മാവിനെ ശിക്ഷിക്കുന്നതിന് വേണ്ടി തലയറുത്ത് മാറ്റി   പിന്നിട് ബ്രഹ്മഹത്യ പാപംതിർക്കുന്നതിന് വേണ്ടി സുബഹ്മണ്യൻ പിതാവായ

പരമശിവന്റെ പേരിൽ കവടി നിരത്തി രാശി വച്ചു  രാശിയിൽ തെളിഞ്ഞത് ആണ്ടിവേഷധാരിയായി തെണ്ടി നടക്കേണ്ടി വരും മകന്റെ രാശി പ്രവചനം കേട്ട പരമശിവൻ  കോപ കൊണ്ട് രാശി കളത്തിലെ കവടികൾ പകുതി വാരി കടലിൽ എറിഞ്ഞു

പിന്നീട് മകൻ കവടി നിരത്തി പറഞ്ഞതു പോലെ ബ്രഹ്മഹത്യ പാപം തിർക്കാൻ പരമശിവൻ തലയോട്ടിയുമായി ആണ്ടിയായി നടന്നു എന്നും ഐതിഹ്യമുണ്ട്.

കേരളത്തിൽ പ്രധാനമായും ഉത്തര മലബാറിലെ ഉത്സവങ്ങളിൽ ഒന്നാണ് ആണ്ടിയൂട്ട്. ശ്രീസുബ്രഹ്മണ്യൻ സ്വാമിയുടെ ആരാധനാലയങ്ങളിലാണ് ഉത്സവമായി നടത്തപ്പെടുന്നത് ‘ഇത്തരം ആരാധനാലയങ്ങളെ തമിഴ് പദമായ കോവിൽ ( ക്ഷേത്രം, അമ്പലം)എന്നും മഠം എന്നും അറിയപ്പെടുന്നു ഭൂരിഭാഗം ക്ഷേത്രങ്ങളും കോവിൽ എന്ന പേരിലാണ് അറിയപ്പെടുന്നത് .പരമശിവന്റെയും പാർവതിദേവിയുടെയും പുത്രനാണ് സുബ്രമണ്യൻ. കാർത്തികേയൻ, മുരുകൻ, കുമാരൻ, സ്കന്ദൻ, ഷണ്മുഖൻ, വേലായുധൻ, ആണ്ടവൻ, വള്ളിമണാളൻ, ആറുമുഖൻ, ശരവണൻ എന്നീ പേരുകളിലും സുബ്രഹ്മണ്യസ്വാമി അറിയപ്പെടാറുണ്ട്. പ്രാചീന സിദ്ധവൈദ്യന്മാരുടെ ആരാധനാമൂർത്തിയും മുരുകൻ ആണെന്ന് കരുതപ്പെടുന്നു. 'സ്കന്ദബോധിസത്വൻ' എന്ന പേരിൽ ബൗദ്ധർ മുരുകനെ ആരാധിക്കാറുണ്ട്. പരബ്രഹ്മസ്വരൂപനായ മുരുകനെ അറിവിന്റെ മൂർത്തി എന്ന അർത്ഥത്തിൽ "ജ്ഞാനപ്പഴം" എന്ന് വിശേഷിപ്പിക്കാറുണ്ട്.ജ്യോതിഷം രചിച്ചത് സുബ്രമണ്യനാണെന്ന് വിശ്വസിക്കപ്പെടുന്നു. മയിലാണ് വാഹനം, കൊടിയടയാളം കോഴി. വേൽ ആയുധവുമാണ്

മകരമാസത്തിലെ പൂയം നക്ഷത്രത്തിലാണ് സുബ്രഹ്മണ്യൻ ജനിച്ച നാളായി കരുതപെടുന്നത്. ഈ ദിവസങ്ങളിൽ സുബ്രഹ്മണ്യ ക്ഷേത്രത്തിൽ കാവടിയാട്ടവും ആഘോഷങ്ങളും നടക്കാറുണ്ട്.

ആഘോഷങ്ങളടനുബന്ധിച്ച് തലയിലോ തോളത്തോ ഏറ്റി ആടുന്നതിനുപയോഗിക്കുന്ന വർണ്ണപ്പകിട്ടാർന്ന ഒരു നിർമ്മിതിയാണ് കാവടി. ഹിന്ദുമതവിശ്വാസപ്രകാരം മുരുകന് ഏറ്റവും ഇഷ്ടപ്പെട്ട വഴിപാടാണ് കാവടി. കാവുപോലെ തുലാസുപോലെ ഉള്ള് വടി അഥവാ തണ്ട് എന്ന അർത്ഥത്തിലാണ് കാവടി എന്ന വാക്ക് ഉണ്ടായത്

പാൽ കാവടി ( തുലാസു പോലെ, വളർ കാവടി (അർദ്ധവൃത്താകൃതിയിൽ ഉള്ളത് പീലിക്കാവടി എന്നും പറയും) എന്നീ കാവടികളാണ്

ഉത്തരമലബാറിലെ കോവിലുകളിൽ കാണപ്പെടുന്നത്.

സുബ്രഹ്മണ്യൻ

ശൂക്രാചാര്യരുടെ ശിഷ്യയായ മായ എന്ന അസുരസ്ത്രീക്ക് കശ്യപമഹർഷിയിൽ ജനിച്ച ശൂരപദ്മൻ, താരകാസുരൻ, സിംഹവക്ത്രൻ എന്നീ അസുരന്മാരെ വധിക്കാനാണ് സുബ്രഹ്മണ്യൻ അവതരിച്ചത്. ശിവപുത്രനു മാത്രമെ തങ്ങളെ വധിക്കാനാകാവൂ എന്ന് വരം നേടിയ അസുരന്മാർ ത്രിലോകങ്ങളും അടക്കിഭരിച്ചു. ദേവന്മാരുടെ അഭ്യർഥന പ്രകാരം ശിവൻ പാർവതിയെ വിവാഹം കഴിക്കുകയും ചെയ്തു. എന്നാൽ വളരെ കാലമായിട്ടും ശിവപുത്രൻ അവതരിച്ചില്ല. തുടർന്നു ഭഗവാൻ പഞ്ചമുഖരൂപം കൈക്കൊള്ളുകയും ഭഗവാന്റെ അഞ്ചു മുഖങളിൽ നിന്നും അഞ്ചു ദിവ്യജ്യോതിസ്സുകളും പർവതീദേവ്വീയുടെ മുഖത്ത് നിന്നും ഒരു ദിവ്യജ്യോതിസ്സും വരികയും ചെയ്തു. ആ ദിവ്യജ്യോതിസ്സുകളെ അഗ്നിദേവനും,വായൂദേവനും ചേർന്ന് ഗംഗയിൽ നിക്ഷേപിക്കുകയും ചെയ്തു. ഗംഗ ശരവണ പൊയ്കയിൽ എത്തിച്ച ആ ദിവ്യജ്യോതിസ്സുകളിൽ നിന്നും ആറു മുഖങ്ങളോടെ സുബ്രഹ്മണ്യൻ അവതരിക്കുകയും ചെയ്തു. വിഷ്ണുവിന്റെ നിർദ്ദേശപ്രകാരം കാർത്തിക നക്ഷത്രത്തിന്റെ അധിദേവതമാരയ ആറു ദേവിമാർ സുബ്രഹ്മണ്യനെ മുല കൊടുത്ത് വളർത്തുകയും ചെയ്തു. പിന്നീട് ദേവസേനാപതിയായ് അഭിഷേകം ചെയ്യപ്പെട്ട സുബ്രഹ്മണ്യൻ ശൂരപദ്മൻ, താരകാസുരൻ, സിംഹവക്തൻ എന്നീ അസുരന്മാരുമായി യുദ്ധത്തിൽ ഏർപ്പെടുകയും അവരെ വധിക്കുകയും ചെയ്തു.

സുബ്രഹ്മണ്യനും പഴനിമലയും

'നാരദ മഹർഷി ഒരിക്കൽ പരമശിവന്റെ ഇരിപ്പിടമായ ദിവ്യമായ കൈലാസപർവ്വതം സന്ദർശിക്കുകയുണ്ടായി. ആ അവസരത്തിൽ നാരദൻ അദ്ദേഹത്തിനു "ജ്ഞാനപഴം" നല്കി. ഇത് വിജ്ഞാനത്തിനു വേണ്ടിയുള്ള അമൃത് ആയി കണക്കാക്കപ്പെടുന്ന ഒരു പഴമാണ്. തന്റെ പുത്രന്മാരായ ഗണപതിക്കും കാർത്തികേയനും തുല്യമായി നല്കാനായി അദ്ദേഹം അത് മുറിക്കാനായി ഭാവിച്ചപ്പോൾ, പഴത്തിന്റെ അമൂല്യശക്തി നഷ്ടപ്പെട്ടു പോകുമെന്ന് പറഞ്ഞത് നാരദ മഹർഷി അത് തടഞ്ഞു. വിഷമഘട്ടത്തിലായ ശിവൻ, പഴം തന്റെ ബുദ്ധിമാനായ മകനു നല്കാനായി ഒരു മത്സരം നിശ്ചയിച്ചു. ഈ ലോകത്തെ മൂന്നു പ്രാവശം വലംവെച്ചു വരുന്നതാരാണോ, അയാൾക്ക് ഈ പഴം സമ്മാനമായി നല്കുമെന്നു പറഞ്ഞു. ഇതു കേട്ടപാടെ സുബ്രഹ്മണ്യൻ തന്റെ വാഹനമായ മയിലിന്റെ പുറത്ത് ലോകം ചുറ്റിവരാൻ പുറപ്പെട്ടു.'

'എന്നാൽ ഗണപതി, തന്റെ മാതാപിതാക്കളായ പരമശിവനും, പാർവ്വതിയും പ്രപഞ്ചത്തിന് തുല്യരും; ലോകം മുഴുവൻ നിറഞ്ഞു നിൽക്കുന്ന പ്രകൃതിയും പരമാത്മാവുമാണെന്ന വിശ്വാസത്താൽ അവരെ മൂന്ന് തവണ വലംവെച്ചു. തന്റെ പുത്രന്റെ ഭക്തിയിലും വിവേകത്തിലും സന്തുഷ്ടനായ മഹാദേവൻ ജ്ഞാന പഴം ഗണപതിക്കു തന്നെ നല്കി. കാർത്തികേയൻ തിരിച്ചുവന്നപ്പോൾ തന്റെ പ്രയത്നം പാഴായതറിഞ്ഞ് ക്രുദ്ധനായി. ദേഷ്യവും, വിഷമവും കൊണ്ട് വലഞ്ഞ കാർത്തികേയൻ കൈലാസ പർവ്വതത്തിൽ നിന്നു പോകാൻ തീരുമാനിച്ചു. അങ്ങനെയാണ് അദ്ദേഹം പഴനിമലയിലെത്തിച്ചേരുന്നത്. അദ്ദേഹത്തെ തിരിച്ചു കൈലാസത്തിലേക്കു വിളിക്കാൻ വന്ന മാതാപിതാക്കൾ കണ്ടതാകട്ടെ മലമുകളിൽ ആണ്ടിവേഷധാരിയായി നിൽക്കുന്ന മുരുകനെയാണ്  കാർത്തികേയനെ സമാധാനിപ്പിക്കാൻ പറഞ്ഞ വാക്കാണ്, പഴം നീ. ഇതിൽ നിന്നുമാണ് ഈ പ്രദേശത്തിനു പഴം നീ ലോപിച്ച് പഴനി എന്ന് പേരു വീണത്'

കാവടി ഐതിഹ്യം

ഒരിക്കൽ മഹാമുനിയായ അഗസ്ത്യമുനിക്ക് മഹാദേവനെ ദർശിക്കാൻ ആഗ്രഹം തോന്നി. അങ്ങനെ അദ്ദേഹം കൈലാസത്തിലെത്തി ശിവഭഗവാനെ തൊഴുത് പൂജയും നടത്തി. തിരികെ പോകാൻ നേരം കൈലാസത്തിൽ നിന്നും രണ്ട് പർവ്വതങ്ങൾ കൂടി കൂടെ കൊണ്ട് പോകണമെന്ന് ആഗ്രഹിച്ചു.അങ്ങനെ ശിവഭഗവാൻറെ അനുഗ്രഹത്തോടെ, ഹിഡുംബൻ എന്ന രാക്ഷസനന്റെ സഹായത്താൽ രണ്ട് പർവ്വതങ്ങളും തോളിൽ എടുത്ത് മുനി യാത്രയായി. അങ്ങനെ നടന്നു വരുമ്പോൾ പഴനിക്കടുത്തുവച്ച് ഹിഡുംബൻ ക്ഷീണിച്ചവശനായി.അദ്ദേഹം ആ മലകൾ താഴെ ഇറക്കി വച്ച് വിശ്രമിച്ചു. ക്ഷീണം മാറി വീണ്ടും മലകൾ എടുത്തു വക്കാൻ ശ്രമിച്ചപ്പോൾ അവ അനങ്ങിയില്ല. എത്ര ശ്രമിച്ചിട്ടും ഹിഡുംബനു അതു സാധിച്ചില്ല. അത്ഭുതപ്പെട്ട് ചുറ്റും നോക്കിയ ഹിഡുംബൻ കണ്ടത് ഒരു മലയിൽ വടിയും പിടിച്ച് നിൽക്കുന്ന ഒരു പയ്യനെയാണ്.ആ മല ശിവഗിരിയാണെന്നും, അത് തൻറെതാണെന്നും ഹിഡുംബനോട്‌ ആ പയ്യൻ വാദിച്ചു. എന്നാൽ ഹിഡുംബൻ സമ്മതിച്ചില്ല. അങ്ങനെ അവർ തമ്മിൽ യുദ്ധമായി.ഒടുവിൽ ബാലൻ ഹിഡുംബനെ വധിച്ചു. ഇതോടെ ബാലൻ മുരുകനാണെന്ന്മനസ്സിലായ അഗസ്ത്യമുനി, അദ്ദേഹത്തെ സ്തുതിച്ച് പ്രാർത്ഥിച്ചു. അഗസ്ത്യമുനിയുടെ അപേക്ഷപ്രകാരം മുരുകൻ ഹിഡുംബനെ ജീവിപ്പിച്ചു. പുനർജ്ജീവിച്ച ഹിഡുംബൻ താൻ മലകൾ കൊണ്ടുവന്ന പോലെ പൂജാദ്രവ്യങ്ങൾ കാവടിയിൽ കെട്ടിക്കൊണ്ട് വരുന്ന ഭക്തരെ അനുഗ്രഹിക്കണമെന്നും ഒപ്പം തന്നെ ദ്വാരപാലകൻ ആക്കണമെന്നും ഹിഡുംബൻ മുരുകനോട് അപേക്ഷിച്ചു. അങ്ങനെ കാവടി എടുത്ത് തുടങ്ങിയതെന്നു ഐതിഹ്യം. ആണ്ടിയൂട്ട് മഹോത്സവത്തിന്റെ ഭാഗമായി ആ പൂർവ്വം സുബ്രമണ്യക്ഷേത്രങ്ങളിൽ "ഹിഡുംബൻ പൂജ" എന്നൊരു പൂജയുണ്ട്.

ആണ്ടിയൂട്ട് മഹോത്സവo

ആണ്ടി എന്ന തമിഴ് പദം അർത്ഥമാക്കുന്നത് സുബ്രഹ്മണ്യന്റെ ഭക്തൻ;

പരിവ്രാജകൻ;പരദേശി എന്നാണ്.

ആണ്ടിവേഷധാരിയായി കഠിനവ്രതചര്യകളോട് കൂടി സുബ്രഹ്മണ്യ ഭക്തർ കാവടിയേന്തി ദേശദേശന്തരങ്ങളിൽ സഞ്ചരിച്ച് വീടുകളിൽ നിന്നും ദേവപൂജയ്ക്ക് വേണ്ടി പൂജാദ്രവ്യങ്ങളും  ധാന്യങ്ങളും സ്വീകരിക്കുന്നു ,ഇവ ഉപയോഗിച്ചു ആണ്ടിയൂട്ട് ഉത്സവത്തിന് നടത്തുന്ന പൂജാകർമ്മത്തെയും സുബ്രമണ്യസ്വാമിക്കും,ഭക്തർക്കും

(ആണ്ടികൾക്കുകൊടുക്കുന്ന ഊട്ട്, അഥവ സദ്യ) കൊടുക്കുന്ന സദ്യയെയും ആണ്ടിയൂട്ട് ഉത്സവമായി അറിയപ്പെടുന്നു.

കാവടിയേന്തിയ സുബ്രഹ്മണ്യ ഭക്തർ ദേശസഞ്ചാരം കഴിഞ്ഞ് കോവിലിൽ തിരിച്ചെത്തുന്നതോടുകൂടി ആണ്ടിയൂട്ട് ഉത്സവത്തിന് തുടക്കം കുറിക്കുന്നു. കാവടി സമർപ്പണത്തിനായി കോവിലിൽ എത്തുന്നതോടുകൂടി കാവടികൾ ഉറഞ്ഞാടുകയും ഭഗവത് ദർശനം അനുഭവിച്ചറിയുകയും ചെയ്യുന്നു. ആണ്ടിയൂട്ട് ഉത്സവത്തിനായി കോവിലിന്റെ തിരുനടയിൽ തിരി ഓല,ചെക്കി പൂവ്, വെറ്റില, പഴക്കൂല, നാരങ്ങ അടക്ക തുടങ്ങിയവ അരങ്ങ് തൂക്കി അലങ്കരിക്കന്നു. ക്ഷേത്രത്തിൽ നടക്കുന്ന പൂജാധികർമ്മങ്ങൾക്ക് മുഖ്യ കർമ്മിയായ പൂജാരിയുടെ പരികർമ്മിയാണ് പൂജക്ക് വേണ്ടുന്ന സാധനമൊക്കെ ഒരുക്കി വെക്കുന്നത്. ആണ്ടിയൂട്ട് ദിവസം പ്രധാന പൂജകൾ ആരംഭിക്കുന്നത് സന്ധ്യ ദീപത്തിന് ശേഷമാണ് കോവിലിൽ സന്ധ്യാ ദീപാരാധന കഴിഞ്ഞ ശേഷം പ്രധാനപൂജയായ തണ്ണിലാമൃത് പൂജയ്ക്ക്  വേണ്ടി തണ്ണിലാമൃത്, അപ്പം എന്നിവ ഉണ്ടാക്കന്നതിന് വേണ്ടി അരി ഇടിച്ച’ ‘ ‘രക്കൽ ചടങ്ങ് പ്രധാനമാണ് കുളിച്ച് ഈറനണിഞ്ഞ് വ്രതശുദ്ധിയോടു കൂടി ക്ഷേത്രത്തിൽ വെച്ച് തന്നെ ഉരലിൽ അരി പൊടിച്ചെടുക്കുന്നു  ശേഷം വാദ്യമേളങ്ങളോടുകൂടി പരികർമ്മി പഞ്ചാമൃതം തയ്യാറാക്കുന്നു. ചെറുപഴം, വെല്ലം, നെയ്യ്, തേൻ, ഏലക്ക എന്നിവ ചേരുമ്പോൾ തന്നെ ഓഷധ കൂട്ടായി മാറുന്നു ഭഗവാനു വേണ്ടി തയ്യാറാക്കുന്ന പഞ്ചാമൃതം വളരെ ഓഷധ ഗുണള്ളതായാണ് കണക്കാകുന്നത്, ജ്ഞാനപഴത്തിന്റെ പേരിൽ പിണങ്ങിപ്പോയ മുരുകനെ ആശ്വസിപ്പിച്ച് തിരികെ  കൈലാസത്തിലെത്തി ബാലമുരുകനെ സഹോദരൻ ഗണപതി നാരദരുടെ കയ്യിൽ നിന്നും തനിക്ക് കിട്ടിയ പഴം പഞ്ചാമൃതമാക്കി തന്റെ കൈ കൊണ്ട് മുരുകനെ ഊട്ടുകയും ഭഗവാൻ അതീവ സന്തുഷ്ടനാവുകയും ചെയ്തു എന്ന് ഐതിഹ്യം അതുകൊണ്ട് തന്നെ ഭഗവാന്റെ ഇഷ്ട്ട വിഭവമായ പഞ്ചാമൃതം പൂജയ്ക്ക് ഒഴുച്ചു കൂടാനാവാത്തതാണ്. ഓട്ടുരുളിയിൽ തയ്യാറാക്കിയ പഞ്ചാമൃതം പൂജയ്ക്ക് വേണ്ടി പാൽക്കാവടിയിൽ രണ്ടു ഭാഗങ്ങളിലായി കാണുന്ന ഓട്ടുമുരുടയിൽ (പാത്രത്തിൽ) ഒന്നിൽ നിറച്ച് വെക്കുന്നു രണ്ടാമത്തെതിൽ പാലും നിറയ്ക്കുന്നു. തുടർന്ന് ഇടിച്ചരച്ച അരിപ്പൊടിയിൽ വെല്ലവും,പഴവും ചേർത്ത് കുഴച്ച് ചെറു ഉരുളകളാക്കിയും, അപ്പത്തിന് വേണ്ടിയും കൂട്ട് രൂപപ്പെടുത്തിയെടുക്കുന്നു. തുടർന്നാണ് മുഖ്യ കർമ്മിയായ പൂജാരി ചെമ്പട്ടുടുത്ത് ആണ്ടിയൂട്ട് പൂജയ്ക്ക് ആരംഭം കുറിക്കുന്നതിനു വേണ്ടി ഗുരുപ്രതിഷ്ടയക്ക് മുന്നിൽ സാഷ്ടാഗം പ്രണാമം നടത്തി അനുഗ്രഹവും അനുവാദവും വാങ്ങുന്നു, തുടർന്ന് മുഴുവൻ ഭക്തജനങ്ങളുടെയും മുന്നിൽ നിന്നു തൊഴുത് അനുവാദം വാങ്ങുന്നതോടെ ശംഖനാദത്തിന്റെയും വാദ്യമേള ഘോഷത്തോടു കൂടി ശ്രീകോവിലിലേക്ക് കയറി ചെല്ലുന്ന പൂജാരി ആണ്ടിയൂട്ട് പൂജയ്ക്ക് ആരംഭം കുറിക്കുന്നു. പൂജാകർമ്മ വേളയിൽ ഇരിക്കാൻ ഉപയോഗിക്കുക ആവണി പലകയോ , ചില പ്രത്യേക മൃഗങ്ങളുടെ തോലോ ആയിരിക്കും ഉപയോഗിക്കുക. 101 കുറി വലിച്ച് മന്ത്രോച്ചാരണത്തോടു കൂടി മാല ജപിച്ച് ഉത്തരീയം ധരിച്ച് സ്വാമിയുടെ പൂജകൾക്ക് ആരംഭം കുറിക്കും തുടർന്ന് ശ്രീകോവിലിനകത് നടക്കുന്ന പൂജകൾക്ക് ശേഷം പുറത്തു നടക്കുന്ന പൂജയാണ് ഹിഡുമ്പൻ സ്വാമിയുടെ പൂജ മുരുക ഭക്തനായ ഹിഡുമ്പൻ ആണ് കാവടിയേന്തി മലമുകളിൽ തപസ്സു ചെയ്യുന്ന ബാലമുരുകന് പൂജാദ്രവ്യങ്ങൾ എത്തിച്ചിരുന്നത് അതുകൊണ്ട് തന്നെ ആണ്ടിയൂട്ട് പൂജകളിൽ ഹിഡുമ്പൻ സ്വാമി പൂജ ഒഴിച്ചുകൂടാനാവാത്തതാണ് കോവിലിലെ  ഹിഡുമ്പൻ സങ്കൽപ്പകല്ലിൽ വിളക്കും,വേലായുധവും പന്തവും വച്ച് പൂജ ചെയ്യുന്നു പൂജാവസാനം സങ്കൽപ്പകല്ലിൽ തേങ്ങയുടച്ച് കർപ്പൂരാരാധനയോടെ മൂന്നു വട്ടം പ്രദക്ഷിണം നടത്തിയ ശേഷം സാഷ്ടാംഗ പ്രണാമം അർപ്പിക്കുന്നു. ശേഷംതണ്ണിലാമൃത് പൂജയ്ക്കുള്ള തയ്യാറെടുപ്പുകൾ ആണ് നടക്കേണ്ടത് മുഖ്യ കർമ്മിയായ പൂജാരി നേരത്തേ തന്നെ തണ്ണിലാമൃതം പാകം ചെയേണ്ട സ്ഥാനം നിർണ്ണയിക്കുന്നു. അടുപ്പിൽ പാണ് കൊണ്ട് തീ കൂട്ടിയ ശേഷം  നിവേദ്യം തയ്യാറാക്കുന്നതിന് വേണ്ട പാത്രം ഓട്ട്ഉരുളി പൂജാരി അടുപ്പിൽ എടുത്തു വെക്കുന്നു ശേഷം വെളിച്ചെണ്ണഒഴിച്ച് നേരത്തെ തയ്യാറിക്കി വെച്ചതണ്ണിലാമൃത് കൂട്ട് തിളച്ച എണ്ണയിൽ കൈ കൊണ്ട് വരിയിടുന്നു അടുപ്പിലെ തീ നന്നായി കത്തിച്ച് പാകം ആകാറായി എന്ന് ഉറപ്പു വരുത്തി കർമ്മി ശ്രീകോവിലേക്ക് കയറി ചെന്ന് കർപ്പൂരാധാന നടത്തി ശേഷം  പൂജാരി ഒരു കയ്യിൽ ചൂരക്കോലും വേലായുധവും മേന്തി മറുകയ്യിൽ പ്രസാദ തട്ടിൽ കർപ്പുര ദീപവും തെളിയിച്ച് ഇറങ്ങി വന്ന് തിളച്ചു കൊണ്ടിരിക്കുന്ന എണ്ണയിൽ വേവിന്ന തണ്ണിമൃതിന് കർപ്പൂരദീപാരാധനയോടെ മൂന്ന് പ്രദക്ഷിണം വന്ന് കയ്യിലുള്ള കർപ്പൂര തട്ട് താഴെ തിളച്ചു കൊണ്ടിരിക്കുന്ന എണ്ണയിൽ നിന്നും തണ്ണിലാ മൃത് വരിയെടുത്ത് ശ്രീകോവിലിനകത്തെ വിഗ്രഹത്തിനു മുന്നിൽ നിവേദിക്കുന്നു.രണ്ടാമതായി വാരിയയെടുത്ത തണ്ണിലാമൃത് ഹിഡുമ്പൻ സങ്കൽപ സ്ഥാനത്ത് നിവേദിച്ച ശേഷം വാദ്യമേളങ്ങളുടെ നൃത്തചുവടുകളോട് കൂടി തണ്ണിമൃത് വാരിയെടുത്ത് പ്രസാദാമായി നൽകുന്നു വളരെ ഭക്ത്യാദരപൂർവ്വം ഭക്തർ പ്രസാദം സ്വീകരിച്ച് സായൂജ്യമടയുന്നു. വേലായുധം മാത്രം കെയ്യിലേന്തി തിളച്ചു കൊണ്ടിരിക്കുന്ന എണ്ണയിൽ കൈമുക്കിയ ശേഷം പുരുഷ ജനങ്ങളുടെ  നെഞ്ചിൽ പുരട്ടി കൊടുക്കുകയും ചെയ്യാറുണ്ട്

പഞ്ചാമൃതം പോലെ തണ്ണിലാമൃതം പാകം ചെയ്ത എണ്ണ വളരെ ഔഷധ ഗുണമുള്ളതാണ്. ചില കോവിലുകളിൽ തണ്ണിലാമൃത് ഭക്തർക്ക് എണ്ണയിൽ നിന്നും വാരി കൊടുക്കുന്ന പതിവില്ല.

പിന്നീട് നടക്കുന്ന മലർ പൂജയ്ക്ക് ശേഷം ആണ്ടിയൂട്ട് ഉത്സവത്തിന് പുലർച്ചെയാണ് ശാക്തേയ കർമ്മങ്ങൾ നടക്കുക ഭഗവാന്റെ കൊടിയടയാളമായ കോഴി വഴിപാടായി സമർപ്പിക്കുന്നത് എറ്റവും പ്രിയപ്പെട്ടതാണ് എന്ന് കരുതുന്നു. വഴിപാടായി ലഭിക്കുന്ന പൂവൻകോഴികളെയാണ് ശക്തിപൂജയ്ക്ക ഉപയോഗിക്കുക.മദ്യവും മാസവും ഭഗവാന് നിഷിദ്ധമാണെങ്കിലും കോവിലിൽ നിന്നും കുറച്ച് മാറി അതിർത്തി തിരിച്ച്  ആദിപരാശക്കതിയെ തൃപ്തിപ്പെടുത്തുന്നതിന് വേണ്ടിയാണ് ശക്തേയ പൂജ നടത്തുന്നത് ചില സ്ഥലങ്ങളിൽ കറുപ്പസ്വാമിക്ക് വേണ്ടിയും ശക്തേയം പൂജ ചെയ്യാറുണ്ട് വളരെ ദൈർഘമേറിയ പൂജയാണ് ശക്തിപൂജ തന്നക്കെട്ട് മന്ത്രം ഉരുവിട്ട് പ്രതിരോധ കവചം തീർത്തശേഷം മാത്രമാണ് പൂജ ആരംഭിക്കുക ,തന്നക്കെട്ട് മന്ത്രമുപയോഗിച്ച് പ്രതിരോധ കവചം തീർക്കുന്നത് പൂജാകർമ്മ വേളയിൽ ദുഷ്ടശക്തികൾ കർമ്മം മുടക്കുന്നതിനും വേണ്ടിയും കർമ്മിയെ ആശയ കുഴപ്പത്തിലാക്കി കർമ്മത്തിൽ വിഘ്നം വരുത്തുവാൻ ശ്രമിച്ചാൽ കർമ്മിക്ക് രക്ഷയായി തന്നക്കെട്ട് എന്ന പ്രതിരോധ കവചം ഉണ്ടാകും മുൻകാലങ്ങളിൽ ദുർമന്ത്രവാദികൾ പൂജ മുടക്കാൻ ശ്രമിച്ച സംഭവം ഉണ്ടായിട്ടുണ്ട്. വലിയ ചെമ്പു പാത്രം നിറയെ ഗുരസി വെള്ളം നിറച്ച് വച്ച് അതിന് മുന്നിലായി നേരത്തെ തയ്യാറാക്കി വെച്ച വാഴ

പോള, തിരിയോല,  എന്നിവ കൊണ്ട് ചമതുരത്തിൽ 8 കള്ളി തിർത്ത ബലി തട്ടിൽ കോത്തിരികളും  വലിയ പന്തംവും തട്ടിൽ കുത്തിവെക്കുന്നു. കുക്കുടാസനത്തിൽ ഇരുന്നാണ് പൂജാ മന്ത്രങ്ങൾ ഉരുവിടുന്നത്. വളരെയധികം പൂജാപുഷ്പങ്ങൾ ആവശ്യമായ പൂജകുടിയാണ് ശക്തി പൂജ. ബലിയർപ്പിക്കുന്ന കോഴിയെ പാകം ചെയ്ത് ശാക്തേയ പൂജയക്ക് നിവേദിക്കുന്നു ശേഷം ഭക്തർക്ക് നിവേദ്യം പ്രസാദ വിതരണം ചെയ്യുന്നു. ആണ്ടിയൂട്ടിന്റെ രണ്ടാം ദിവസം രാവിലെ മലർ പൂജയോടു കൂടി പൂജാ പ്രസാദ വിതരണം നടത്തുന്നു മലർ, ചെറുപഴം അവൽ, കരിമ്പ്, നാരങ്ങ ,വെല്ലം, കൽക്കണ്ടം, തേങ്ങ, തണ്ണിലാമൃതം തുടങ്ങിയ പൂജയ്ക്ക് വേണ്ടി നിവേദിച്ച വസ്തുക്കൾ കൂട്ടിയോജിപ്പിച്ച് ആണ് പ്രസാദമായി നൽകുക. വഴിപാടായി വെള്ളി കൊണ്ടുള്ള നേർച്ചകളിൽ പ്രധാനം സർപ്പo, ആൾരൂപം, കാൽ, കൈ, കാവടി, തൊട്ടിൽ കൂഞ്ഞ്, മുഴ, വേലായുധം, ചങ്കുംതല,തുടങ്ങിയവയാണ് ,പഞ്ചാമൃതം, തണ്ണിലാ മൃത്, പുഷ്പാജ്ഞലി, എന്നീ വഴിപാടുകൾ പ്രധാനമാണ് .തുലാഭാര വഴിപാട്  ആണ്ടിയൂട്ട് ദിവസം പ്രധാന്യമുള്ളതാണ്  സുബ്രഹ്മണ്യസ്വമിക്ക് വഴിപാടായി ലഭിക്കുന്ന കോഴികൾ  അധികമായി ഉണ്ടെങ്കിൽ ലേലം വിളിച്ചു കൊടുക്കാറുണ്ട് ആണ്ടിയൂട്ട് മഹോത്സവത്തിന് പരിസമാപ്തി കുറിച്ച് കൊണ്ട് ഭഗവാന് സദ്യ തയ്യാറാക്കി വിളമ്പി പൂജ ചെയ്യുന്നതാണ് ഉച്ചയ്ക്ക് നടക്കുന്ന അന്നപൂജ .വ്രതശുദ്ധിയോടെ പാചകം ചെയ്താണ് വിഭവങ്ങൾ ഒരുക്കുന്നത് 101 വിഭവങ്ങൾ തയ്യാറക്കി വിളമ്പുന്നു എന്നാണ് കണക്ക് പൂജാവേളയിൽ വിഭവങ്ങൾ വിളമ്പുന്നത് കാണാതിരിക്കാൻ തുണികൊണ്ട് മറച്ചു പിടിക്കാറുണ്ട് അന്നപൂജ പൂർത്തിയാവുന്നതോടുകൂടി പൂജയ്ക്ക് വേണ്ടി സുബ്രഹ്മണ്യസ്വാമിക്ക് വിളമ്പിയ അന്ന ആഹാരവും വിഭവങ്ങളും ഭക്തർക്ക് വിതരണം ചെയ്യുന്നു

ആണ്ടിയൂട്ട് ഉത്സവത്തിന് മാസങ്ങൾക്ക് മുൻപ് തന്നെ കോവിലുകളിൽ കാവടി സഞ്ചാരം ആരംഭിക്കുന്നു. ഇന്ന് പല കോവിലുകളിലും സഞ്ചാരം ദിവസം കുറച്ചിട്ടുണ്ട് നീലേശ്വരം പള്ളിക്കരക്കോവിൽ കാവടി സഞ്ചാരവും ആണ്ടിയൂട്ടും പ്രസിദ്ധമാണ് മൂന്ന് മാസത്തെ കഠിന വ്രതാനുഷ്ഠാനത്തോടുകൂടിയാണ് ഇവിടുത്തെ കാവടി സഞ്ചാരം. തുലാം 'വൃശ്ചികം ,ധനു ,മകരം മാസങ്ങളിലായാണ് സാധാരണ കോവിലുകളിൽകാവടി സഞ്ചാരങ്ങൾ നടക്കുന്നത്

രോഗശാന്തിക്കും, സന്താനലബ്ദിക്കു വേണ്ടിയും സകലദു:ഖ പരിഹരത്തിന്നും ഐശ്വര്യത്തിനും വേണ്ടി ഭകതർ  സുബ്രഹ്മണ്യസ്വാമിയെ പൂജിക്കുന്നു.സ്വാമി പൂജകൾ നടത്തിയും, കാവടി മുദ്ര ധരിച്ച് കാവടി സഞ്ചാര നടത്തിയും ,സ്വയം ശരീരത്തിൽ വേൽ കുത്തിയിറക്കിയും ഭക്തർ തങ്ങളുടെ ഭക്തി പ്രകടിപ്പിക്കുന്നു.

സംക്രമ പൂജയ്ക്കോ അല്ലെങ്കിൽ പ്രത്യേകം പൂജ ചെയ്തോ ആണ് കോവിലുകളിൽ കാവടി സഞ്ചാരം തുടക്കം കുറിക്കുന്നത് .പൂജിച്ച മാലയും, കാവടി മുദ്ര (വെള്ളി, സ്വർണ്ണംമോ കൊണ്ടുള്ള വള) ഗുരുവിന്റെ  കയ്യിൽന്നു ധരിച്ച് കാഷായ വേഷം ധരിച്ച് കാവടിയും ,ശ്രീകോവിലിൽ പൂജിക്കുന്ന വിഗ്രഹവും, വേലായുധയും, ചൂരൽ കോലും തുടങ്ങിയവയും ഭിക്ഷാ പാത്രവും കയ്യിലേന്തി  നെറ്റിപ്പട്ട, അരപ്പട്ട ,പരസ്പരം സംസാരിക്കാതിരിക്കാനുള്ളവയ്പ്പട്ട തുടങ്ങിയ വെള്ളിയോ സ്വർണ്ണമോ കൊണ്ട് നിർമ്മിച്ച അലങ്കാരത്തോടു കൂടിയുള്ള വേഷമാണ് കാവടിയേന്തിവർ ധരിക്കുന്നത്. ചെമ്പട്ടിൽ പെതിഞ്ഞ ഉത്തരീയവും നെറ്റിയിൽ ഭസ്മവും കളഭവും കുങ്കുമ കുറികൾ വലിച്ച്  ഗുരുനാഥന്റെ അനുഗ്രഹം വാങ്ങി സംഘമായിട്ടാണ് ദേശസഞ്ചാരം നടത്തുന്നത്. കാലാകാലങ്ങളായി മുൻകൂട്ടി നിശ്ചയ്ച വീടുകളിൽ താമസിച്ചും ചായസൽക്കാരം സ്വീകരിച്ച് ഭക്തർക്ക് ദർശന സായൂജ്യം നൽകി ഭിക്ഷാ ദേഹിയായി ആണ് കാവടി സംഘം സഞ്ചരിക്കുന്നത്. ക്ഷേത്രം പൂജാരി അഥവാ ഗുരുനാഥനെ ദേവന്റെ പ്രതിപുരുഷനായി കണ്ട് സങ്കടങ്ങൾ പറഞ്ഞ് അനുഗ്രഹം വാങ്ങുന്ന ഭക്തർക്ക് ഗുരുശിഷ്യബന്ധത്തിന്റെ അനുഭുതി അനുഭവിച്ചറിയുന്നു.സുബ്രഹ്മണ്യ ഉപാസകരായ പൂർവ്വികർ കൈമാറി വന്ന പാരമ്പര്യ പൂജാവിധകളും മന്ത്ര,തന്ത്രങ്ങൾ പൂർവ്വ ഗുരുവിൽ നിന്നും ഉപദേശമായി സ്വീകരിച്ചാണ് പൂജാകർമ്മങ്ങൾ നിർവ്വഹിക്കേണ്ടത്

ഇന്ന് പല കോവിലുകളിലും പാരമ്പര്യ പിൻന്തുടർച്ച പല കാരങ്ങൾ കൊണ്ടും നഷ്ടപ്പെടുന്നുണ്ട്. തിയ്യ സമുദായ പാരമ്പര്യ പിൻതുടരുന്ന കോവിലുകളിൽ പ്രസിദ്ധമായ ആരാധനാലയമാണ് നീലേശ്വരം പള്ളിക്കര ശ്രീ സുബ്രമണ്യൻ കോവിൽ .എല്ലാ മാസങ്ങളിലും സംക്രമ പൂജയ്ക്ക് ശേഷം സഞ്ചരിച്ചു കിട്ടിയ അരി കൊണ്ട് ഭക്തർക്ക് ഊട്ട് (അന്നദാനം)നടത്തുന്നത്  ഇവിടുത്തെ പ്രത്യേകതയാണ്

ഭക്തവത്സലനായ ഭഗവാനെറ് അന്നപ്രസാദം സ്വീകരിക്കുവഴി ഭക്തർക്ക് ഐശ്വര്യവും  അനുഗ്രഹവും ലഭിക്കും എന്നാണ് വിശ്വാസം

ആണ്ടിയൂട്ട് ഉത്സവത്തിന് ശേഷം തമിഴ്നാട്ടിലെ പഴനിമലകോവിലിൽ ദർശനം നടത്തി തിരിച്ചെത്തിയതിന് ശേഷം ശാക്തേയ കർമ്മം നടത്തിയാണ് കോവിലുകളിൽ   വ്രതം ഭക്തർ അവസാനിപ്പിക്കുന്നത്

പഴനിമല ചരിത്രം

'പഴനിയിലെ മുരുക വിഗ്രഹം നവപാഷാണ നിര്‍മ്മിതമാണ്. ഈ വിഗ്രഹത്തിന്‍റെ ഔഷധ മേന്മ വളരെ പ്രസിദ്ധമാണ്. 27 നക്ഷത്രങ്ങളില്‍ ഏതു നക്ഷത്രത്തില്‍ ജനിച്ച ആളായാലും നവഗ്ര ഹങ്ങളില്‍ ഓരോന്നും ഏതൊക്കെ ഭാവങ്ങളില്‍ ആണെങ്കിലും'

'ഭോഗര്‍ എന്ന സിദ്ധനാല്‍ പ്രതിഷ്ഠിക്കപ്പെട്ട ഈ നവപാഷാണ വിഗ്രഹത്തെ ഒന്നു ദര്‍ശിച്ചാല്‍ മാത്രം മതി സര്‍വ്വ ദോഷങ്ങളും അകന്നു സകല ഐശ്വര്യങ്ങളും ഉണ്ടാകും. പഴനി മുരുകന്‍റെ വിഗ്രഹത്തെ ഒരു മാത്ര നോക്കി നിന്നാല്‍ തന്നെ നവഗ്രഹ ദോഷങ്ങള്‍ ആക്ഷണം തന്നെ വിട്ടൊഴിയും.'

'ശിവനോടൊപ്പം ശക്തിയെയും ചേര്‍ത്തു ഭജിച്ച ഭോഗരുടെ മുന്നില്‍ ശക്തി ദേവിയായ പാര്‍വതിയുടെ ദര്‍ശനവും ഉപദേശവും ഭോഗര്‍ക്ക് ലഭിച്ചു. പൊതികൈമല (പശ്ചിമ ഘട്ട മല)യില്‍ ചെന്ന് തപസ്സനുഷ്ഠിക്കാന്‍ ദേവി നിര്‍ദേശിച്ചു. പൊതികൈമലയിലത്തി തപസ്സനുഷ്ഠിച്ച ഭോഗര്‍ക്കു മുന്നില്‍ ബാലമുരുകന്‍ ദര്‍ശനമരുളി അനുഗ്രഹിച്ചു.'

'താന്‍ കണ്ട ബാലമുരുക രൂപം ശിലയില്‍ വാര്‍ത്തെടുക്കണമെന്നും അതു ലോകക്ഷേമത്തിന് വേണ്ടി ഉള്ളതായിരിക്കണമെന്നും അദ്ദേഹം തീരുമാനിച്ചു. അപ്രകാരം നവ പാഷാണങ്ങളാല്‍ അദ്ദേഹം വിഗ്രഹം നിര്‍മ്മിക്കാന്‍ തുടങ്ങി.'

നവം -9, പാഷാണം –വിഷം ,വിഷം തനിയെയാല്‍ വിഷം തന്നെ, എന്നാല്‍ ആ വിഷം മറ്റൊന്നിനോട് ചേരുമ്പോള്‍ അതു ഔഷധമായി മാറും എന്ന പ്രകൃതി സത്യം അദ്ദേഹം മനസ്സിലാക്കി.

'ഉന്നതമായ പാഷാണങ്ങള്‍ ഒന്‍പതെണ്ണം തിരഞ്ഞെടുത്തു മുരുക ശിലയുണ്ടാക്കാന്‍ അദ്ദേഹം തീരുമാനിച്ചു. ഒരു വൈദ്യന്‍ എങ്ങനെ ഔഷധം (മരുന്ന്‍ ) നിര്‍ദ്ദേശിച്ചു, അതു കഴിക്കേണ്ട രീതിയും വിശദീകരിക്കുന്നുവോ അതു പോലെ ലോക നന്മയ്ക്കായി പാലിക്കേണ്ട രീതികളും അന്നേ അദ്ദേഹം പറഞ്ഞു വച്ചിരുന്നു.'

'എത്ര കാലങ്ങള്‍ കഴിഞ്ഞാലും ഈ വിഗ്രഹം സംരക്ഷിക്കപ്പെടണമെന്നും അതെല്ലാവരും കാണുകയും ആരാധിക്കുകയും വേണമെന്നും അദ്ദേഹം ഉദ്ദേശിച്ചിരുന്നു. നവ പാഷാണ നിര്‍മ്മിതമായ ബാല മുരുക വിഗ്രഹത്തെ അല്‍പ്പ നേരം ഉറ്റു നോക്കിയാല്‍ ശാരീരികവും മാനസികവുമായ ഉന്മേഷവും ആരോഗ്യവും ലഭിക്കും.'

'ശിലയില്‍ നിന്നും വരുന്ന കാറ്റ് നമ്മുടെ ശരീരത്തില്‍ തട്ടുമ്പോള്‍ ശരീരത്തിന്‍റെ അകവും പുറവും ശുദ്ധമാകുന്നു. ആ രശ്മികള്‍ പൂര്‍ണ്ണമായും നമുക്കു ലഭിക്കണമെന്നതിനാലാണ് പഴനി മുരുകനെ കൗപീന ധാരിയാക്കി ശിലയുണ്ടാക്കിയത്. ആ ശിലയില്‍ സ്പര്‍ശിച്ചു വരുന്ന വസ്തു ഏതായാലും അതുകാറ്റായാലും വെളിച്ചമായാലും അതിനു മാറാവ്യാധികളെ മാറ്റാനുള്ള കഴിവുണ്ട്.'

'പഴനി മുരുകനായ ദണ്ഡ ആയുധ പാണിയെ ദര്‍ശിക്കുന്നവര്‍ക്കു നവഗ്രഹങ്ങളെയും ദര്‍ശിച്ചഫലം കിട്ടും. ഗ്രഹങ്ങളുടെ സ്വഭാവവും അവയുടെ സഞ്ചാര പഥത്തെക്കുറിച്ചും നല്ലവണ്ണം മനസ്സിലാക്കിയ ഭോഗര്‍ ചൊവ്വഗ്രഹത്തിന്‍റെ രശ്മികള്‍ നേരിട്ടു പതിക്കുന്ന സ്ഥലമായ പഴനി മലയെത്തന്നെ മുരുക പ്രതിഷ്ഠയ്ക്കായി തിരഞ്ഞെടുത്തു.'

ഭോഗര്‍ തന്‍റെ പതിനെട്ടു ശിഷ്യന്മാരുമായി കൂടിയാലോചിച്ച് 64 തരം മിശ്രിതങ്ങള്‍ 120 ഉപരസം, 11 തരം ലോഹസത്ത്, 15 തരം എരിവും പുളിയും, 108 തരം മൂലികാച്ചാറുകള്‍, ധാതുക്കള്‍ റെഡ്, ഫോസ്ഫറസ് വൈറ്റ് ഫോസ്ഫറസ് എന്നിവയെല്ലാം ചേര്‍ത്താണ്  വേല്‍മുരുകന്‍റെ നവപഷാണ ശിലയുണ്ടാക്കിയിട്ടുള്ളത്.

'ചൂടുകൂടിയ ഈ മുരുക ശില തണുപ്പിക്കുന്നതിനായി തിരുമഞ്ജനം, ചന്ദനം, പാല്‍, ഇളനീര്‍, പഞ്ചാമൃതം എന്നിങ്ങനെ തണുത്ത വസ്തുക്കളാല്‍ അഭിഷേകം നടത്തുന്നു. ഈ ശിലാ വിഗ്രഹം ഔഷധ –വൈദ്യശാസ്ത്രപ്രകാരം നിര്‍മ്മിച്ചിട്ടുള്ളതിനാല്‍ നേര്‍ക്കുനേരെ നിന്നു ദര്‍ശിച്ചാല്‍ രോഗങ്ങളകലുമെന്നു കാലങ്ങളായി വിശ്വസിക്കുന്നു.'

'ഭക്തിയോടെ മലകയറി വേല്‍ മുരുകനെ ദര്‍ശിച്ചാല്‍ ശ്വാസവും മനസ്സും ഏകാഗ്രമാകും. സ്വാമിയെ ഒരു വിനാഴിക നോക്കിനിന്നാല്‍ ഔഷധ ശക്തിയാല്‍ ആന്മപീഠം എന്ന പുരിക മധ്യത്തില്‍ ഉത്തേജനമുണ്ടായി രക്തം ശുദ്ധിയാകുകയും,  അതിനാല്‍ ജീവകാന്തശക്തി എന്ന ഊര്‍ജ്ജം ഉണ്ടായി ആധിയും വ്യാധിയുമകന്ന്‍ ആരോഗ്യവും ആയുസ്സും വര്‍ദ്ധിക്കുന്നു.'

'പഴനി മുരുക ശിലയുടെ ശിരസ്സില്‍ രാത്രി വയ്ക്കുന്ന ചന്ദനം രാവിലെ നിറം മാറി കാണപ്പെടുന്നു. ഇതിനു അത്യധികമായ ഔഷധ ഗുണമുണ്ട്. ഈ ചന്ദനം സേവിച്ചാല്‍ സര്‍വ്വ രോഗങ്ങളും മാറുമെന്നാണ് വിശ്വാസം. ഈ ചന്ദനം രാക്കാല ചന്ദനമെന്നറിയപ്പെടുന്നു.'

'ശ്രീകോവില്‍ അടയ്ക്കുമ്പോഴുണ്ടാകുന്ന ചൂടുകാരണം ശില വിയര്‍ത്ത് വെള്ളം വാര്‍ന്നൊഴുകും. ഈ വെള്ളത്തെ കൌപീന തീര്‍ത്ഥംമെന്നു വിശേഷിപ്പിക്കാറുണ്ട്. ഈ തീര്‍ത്ഥവും ഔഷധഗുണമുള്ളതാണ്. ഈ പ്രത്യേകതകളെല്ലാം ഉള്ളതുകൊണ്ടാണ് ആയുസിലൊരിക്കലെങ്കിലും പളനി മുരുകനെ ദര്‍ശിക്കാന്‍ കഴിഞ്ഞാല്‍ അതു ജന്മസുകൃതമായിത്തീരുമെന്നു ഭക്തര്‍ വിശ്വസിക്കുന്നത്.'